Základné parametre výzvy v rámci Programu rozvoja vidieka SR 2014 – 2020 (PRV)

**opatrenie: 16 – Spolupráca**

**podopatrenie: 16.3 – (Iná) spolupráca medzi malými hospodárskymi subjektmi pri organizácii spoločných pracovných procesov a spoločnom využívaní zariadení a zdrojov a pri rozvoji služieb v oblasti cestovného ruchu/ich uvádzania na trh**

**Schéma pomoci: Schéma minimálnej pomoci na podporu spolupráce medzi malými hospodárskymi subjektmi (podopatrenie 16.3 Programu rozvoja vidieka SR 2014 –2020), Číslo schémy: DM – 11/2021**

## Výška oprávnených výdavkov (OV) na jeden projekt

Maximálna výška oprávnených výdavkov na jeden projekt: 250 000,00 EUR

Minimálna výška oprávnených výdavkov na jeden projekt: 10 000,00 EUR

Maximálna výška oprávnených výdavkov na jedného partnera: nie je stanovená

Minimálna výška oprávnených výdavkov na jedného partnera: nie je stanovená

Projekt predkladá skupina partnerov. Partneri projektu predkladajú každý za seba ŽoNFP ako súčasť jedného projektu. V prípade, že partner projektu nie je prijímateľom nenávratného finančného príspevku, ŽoNFP nepredkladá. Každý partner spolupráce je však povinný podieľať sa na realizácii projektu, čo je popísané v Partnerskej zmluve.

Každá skupina partnerov môže podať jeden projekt. Každý subjekt môže byť partnerom len v jednom projekte.

**Zameranie projektov:**

* **investície podľa podopatrenia 4.1, 4.2, alebo 8.6 PRV**
* **neinvestičné aktivity spolupráce pri organizácii spoločných pracovných procesov a spoločnom využívaní zariadení a zdrojov**

## Oprávnenosť žiadateľa (prijímateľa)

Oprávnenými žiadateľmi sú **mikropodniky** v zmysle odporúčania Komisie 2003/361/ES, pričom v rámci jedného projektu musia byť: **najmenej 2 samostatné právne subjekty** personálne a majetkovo neprepojené.

**Všetky spolupracujúce subjekty - žiadatelia musia splniť podmienky oprávnenosti žiadateľa podľa predmetu projektu. V zmysle nariadenia (EÚ) č. 1305/2013 sa podmienky oprávnenosti viažu na príslušné investičné podopatrenia PRV.**

### **Podmienky oprávnenosti žiadateľa (prijímateľa) v prípade aktivít súvisiacich s podopatrením 4.1 – Podpora na investície do poľnohospodárskych podnikov**

* Prijímateľom  pomoci sú fyzické a právnické osoby podnikajúce v poľnohospodárskej prvovýrobe, ktoré spĺňajú definíciu mikropodniku. Žiadateľ zároveň:
  + v roku 2021 pestuje plodiny rastlinnej výroby (deklarácia SAPS podľa IČO žiadateľa, alebo v prípade novo zaregistrovaného SHR aj podľa rodného čísla) alebo
  + ku dňu predloženia ŽoNFP má zaregistrované hospodárske zvieratá v CEHZ, alebo
  + ku dňu predloženia ŽoNFP je registrovaný podľa nariadenia vlády č. 360/2011 pre králiky alebo hydinu (podľa IČO, alebo v prípade novo zaregistrovaného SHR aj podľa rodného čísla).

### **Podmienky oprávnenosti žiadateľa (prijímateľa) v prípade aktivít súvisiacich s podopatrením 4.2 – Podpora pre investície na spracovanie/uvádzanie na trh a/alebo vývoj poľnohospodárskych výrobkov:**

* Fyzické a právnické osoby podnikajúce v oblasti spracovania produktov poľnohospodárskej prvovýroby a/alebo potravinárskej výroby (s výnimkou rybích produktov) v rámci celého rozsahu činností **minimálne 1 rok** pred predložením ŽoNFP a ktoré spĺňajú definíciu mikropodniku.
* Fyzické a právnické osoby podnikajúce v oblasti poľnohospodárskej prvovýroby za podmienok **ako v bode vyššie pre podopatrenie 4.1**. Táto možnosť sa vzťahuje na:
  + investície do odbytu poľnohospodárskych produktov mimo areálu poľnohospodárskeho podniku
  + investície do spracovania vlastných produktov poľnohospodárskej prvovýroby

### 

### **Podmienky oprávnenosti žiadateľa (prijímateľa) v prípade aktivít súvisiacich s podopatrením 8.6 – Podpora investícií do lesníckych technológií a spracovania, do mobilizácie lesníckych výrobkov a ich uvádzania na trh**

* Fyzické a právnické osoby, ktoré spĺňajú definíciu mikropodniku obhospodarujúce lesy **minimálne 1 rok** pred predložením ŽoNFP  vo vlastníctve: súkromných vlastníkov a ich združení; alebo cirkvi, ktorej majetok možno podľa právneho poriadku SR považovať za súkromný, pokiaľ ide o jeho správu a nakladanie s ním.
* Fyzické a právnické osoby spĺňajúce definíciu mikropodniku poskytujúce služby v lesníctve.

### **Podmienky oprávnenosti žiadateľa (prijímateľa) v prípade NEINVESTIČNÝCH aktivít súvisiacich s podopatrením 16.3 – (Iná) spolupráca medzi malými hospodárskymi subjektmi pri organizácii spoločných pracovných procesov a spoločnom využívaní zariadení a zdrojov**

Podmienky podľa minimálnej pomoci na podporu spolupráce medzi [malými hospodárskymi subjektmi](#MHS) (podopatrenie 16.3 Programu rozvoja vidieka SR 2014 –2020), DM – 11/2021 ak je predmetom predloženej ŽoNFP činnosť v rozsahu mimo článku 42 Zmluvy o fungovaní Európskej únie.

## Oprávnené projekty

Investícia, ktorá je predmetom projektu, musí byť zdieľaná všetkými partnermi projektu.

Projekt je oprávnený, ak sú do neho zapojené minimálne 2 subjekty spolupracujúce na zmluvnom základe a tieto subjekty pôsobia v oblasti poľnohospodárstva, potravinovom reťazci, lesnom hospodárstve, rozvoji vidieka, alebo výskumu a vývoja v pôdohospodárstve vrátane medziodvetvových organizácií a mimovládnych neziskových organizácií, ktorí tak prispievajú k splneniu cieľov a priorít politiky rozvoja vidieka.

**Na realizácii projektu sa musia podieľať všetci partneri, ale nie je povinnosť pre každého partnera podieľať sa na oprávnených výdavkov projektu.**

**Ak predmetom projektu nie je investícia v hodnote nad 10 000 EUR, tak súčasťou projektu musí byť vytvorenie nového pracovného miesta (ekvivalent k 1 miestu na plný úväzok) po dobu minimálne 6 mesiacov už počas realizácie projektu, t.j. pred podaním poslednej Žiadosti o platbu (skr. ŽoP).**

## Oprávnenosť aktivít realizácie projektu

* **neinvestičné aktivity spolupráce pri organizácii spoločných pracovných procesov a spoločnom využívaní zariadení a zdrojov**
* **investície podľa podopatrenia 4.1, 4.2, alebo 8,6, pre ktoré sú oprávnené aktivity definované nasledovne:**

**Oprávnené aktivity v prípade Podpory na investície do poľnohospodárskych podnikov (podopatrenie 4.1):**

Oprávnené sú len projekty a výdavky súvisiace s pestovaním plodín na ornej pôde uvedených v Zozname plodín na ornej pôde a trvalých kultúr podľa prílohy výzvy a súvisiace s chovom hospodárskych zvierat

* investície do zvýšenia produkcie alebo jej kvality v živočíšnej výrobe a špeciálnej rastlinnej výrobe vrátane investícií do geotermálnych vrtov a s tým súvisiacich investícií a vrátane investícií do obstarania technického a technologického vybavenia živočíšnej výroby a špeciálnej rastlinnej výroby vrátane strojov a náradia
* investície spojené so zavádzaním inovatívnych technológií v súvislosti s variabilnou aplikáciou organických a priemyselných hnojív do pôdy  a ostatných substrátov s cieľom zlepšenia kvalitatívnych vlastností a úrodnosti pôdy a ochrany pred jej degradáciou
* investície do zlepšenia odbytu
* investície do zníženia záťaže na životné prostredie vrátane technológií v súvislosti s rastom produkcie alebo rastom kvality produkcie

V nadväznosti na vyššie uvedené sú oprávnené  nasledovné činnosti (investície):

1. Špeciálna rastlinná výroba:

* Investície do výstavby, rekonštrukcie a modernizácie objektov špeciálnej rastlinnej výroby vrátane prípravy staveniska
* Investície do obstarania technického a technologického vybavenia špeciálnej rastlinnej výroby vrátane strojov a náradia slúžiacich na pestovanie, aplikáciu prípravkov na ochranu rastlín, priemyselných a hospodárskych hnojív, zber a pozberovú úpravu
* Investície do uskladnenia produktov špeciálnej rastlinnej výroby vrátane sušiarní

1. Živočíšna výroba:

* Investície do výstavby, rekonštrukcie a modernizácie objektov živočíšnej výroby vrátane prípravy staveniska
* Investície do obstarania technického a technologického vybavenia živočíšnej výroby vrátane strojov a náradia slúžiacich aj na zber objemových krmív, uskladnenie a manipuláciu s krmivami a stelivami
* Investície do zavádzania technológií na výrobu energie energetickou transformáciou biomasy vyprodukovanej primárne v rámci živočíšnej výroby s doplnkovou funkciou biomasy vyprodukovanej na ostatnej poľnohospodárskej pôde (nevyužitej ornej i TTP) a odpadových druhov biomasy z poľnohospodárstva, vlastnej výroby potravinárskych výrobkov

1. Zavádzanie inovatívnych technológií v súvislosti s variabilnou aplikáciou organických a priemyselných hnojív a ostatných substrátov s cieľom zlepšenia kvalitatívnych vlastností a úrodnosti pôdy a ochrany pred jej degradáciou

* Investície do obstarania inovatívnej techniky, technológie a strojov s variabilnou aplikáciou organických a priemyselných hnojív a ostatných substrátov do pôdy

1. Zlepšenie odbytu

* Investície do výstavby, rekonštrukcie a modernizácie objektov a do jeho vnútorného vybavenia: na priamy predaj výhradne vlastných výrobkov v rámci areálu daného podniku
* Investície do nákladných automobilov na prevoz produktov špeciálnej rastlinnej výroby a živočíšnej výroby

1. Zníženie záťaže na životné prostredie vrátane technológií na znižovanie emisií skleníkových plynov v spojitosti s rastom produkcie alebo rastom kvality produkcie:

* Investície do objektov a technológií na bezpečné uskladnenie a nakladanie s hospodárskymi hnojivami a inými vedľajšími produktmi vlastnej živočíšnej výroby (výstavba hnojísk, uskladňovacích nádrží alebo žúmp) v súvislosti s rastom produkcie alebo rastom kvality produkcie
* Investície do uskladnenia hnojív a chemických prípravkov v rastlinnej výrobe a do objektov, technológií a zariadení na bezpečné uskladnenie senáže a siláže v súvislosti rastom produkcie alebo rastom kvality produkcie.

**Oprávnené aktivity v prípade Podpory pre investície na spracovanie/uvádzanie na trh a/alebo vývoj poľnohospodárskych výrobkov (podopatrenie 4.2):**

Oprávnené sú len aktivity, ktoré sa týkajú spracovania, uvádzania na trh alebo vývoja poľnohospodárskych a potravinárskych výrobkov v súvislosti so:

* zavadzaním výroby nových ako aj tradičných výrobkov;
* zavádzaním novej techniky/technológií;
* rozširovaním výroby;
* zvýšením efektívnosti výrobného procesu;
* zavádzaním a rozširovaním informačných a komunikačných technológií;
* podporou budovania odbytových miest pre odbyt poľnohospodárskej produkcie a produktov spracovania poľnohospodárskej výroby.

**Výstupom výrobného procesu môže byť:**

* produkt prílohy I ZFEÚ;
* ďalšie potraviny v zmysle zákona č. 152/1995 Z. z. o potravinách, ktoré nie sú zahrnuté medzi produktmi prílohy I ZFEÚ;
* ostatné produkty pre poľnohospodársku a potravinársku výrobu.

V nadväznosti na vyššie uvedené sú oprávnené  nasledovné činnosti (investície):

1. výstavba vrátane prípravy staveniska, rekonštrukcia a modernizácia objektov súvisiacich so spracovaním, skladovaním, uvádzaním na trh a/alebo vývojom poľnohospodárskych a potravinárskych výrobkov, vrátane kancelárií (sklady obalových materiálov, čistiacich a dezinfekčných prostriedkov a pomôcok);
2. obstaranie, rekonštrukcia a modernizácia zariadení, strojov, prístrojov a technológií, spracovateľských a výrobných kapacít, vrátane laboratórneho vybavenia a detektorov kovov v rámci procesu spracovania, skladovania, uvádzania na trh produktov a/alebo vývoja poľnohospodárskych a potravinárskych výrobkov, vrátane produktov s chráneným označením pôvodu, chráneným zemepisným označením a zaručených tradičných špecialít podľa osobitného predpisu (nariadenie EÚ č. 1151/2012, nariadenie (EÚ) č. 1308/2013);
3. stavebné alebo technologické investície na vytvorenie alebo modernizáciu miestnej zbernej siete - príjem, skladovanie, úprava, triedenie a balenie;
4. nákup chladiarenských, mraziarenských alebo termoizolačných nákladných, osobných alebo špeciálnych automobilov, prívesov a návesov, nákladných automobilov a prívesov (návesov) špecializovaných na prepravu zvierat (aj nad 3,5 t), manipulačných vozíkov v súvislosti so spracovaním, resp. uvádzaním na trh;
5. zavedenie technológií a postupov s cieľom vytvoriť nové alebo kvalitnejšie výrobky a otvorenie nových trhov, najmä v súvislosti s krátkym dodávateľským reťazcom vrátane podpory uvádzania výrobkov na trh alebo vypracovania programov správnej výrobnej praxe;
6. stavebné alebo technologické investície podporujúce lepšie využitie alebo elimináciu vedľajších produktov alebo odpadu a čistiarne odpadových vôd;
7. investície v súvislosti s výrobou a miešaním krmív z poľnohospodárskych produktov;
8. investície na vybudovanie a zariadenie vlastných podnikových predajní;
9. investície do zlepšenia pracovného prostredia  pre zamestnancov (hygienické zariadenia, jedálne, odpočivárne, klimatizácia).

**Oprávnené aktivity v prípade Investícií do lesníckych technológií a spracovania, do mobilizácie lesníckych výrobkov a ich uvádzania na trh (podopatrenie 8.6):**

Aktivity zamerané na investície do lesníckych technológií, do spracovania a mobilizácie lesníckych výrobkov a ich uvádzania na trh a to:

* Investície na zvýšenie ekonomickej hodnoty lesa prostredníctvom lepších postupov obhospodarovania lesov, ktoré sú odôvodnené z hľadiska očakávaného zlepšenia lesa jedného alebo viacerých podnikov, ktoré sa musia realizovať na úrovni majiteľa resp. obhospodarovateľa lesa
* Investície na spracovanie lesných produktov, ktoré takýmto spôsobom získavajú pridanú hodnotu a tiež ich uvádzaniena trh – vzťahuje sa na všetky pracovné operácie pred priemyselným spracovaním.

**Podmienky použitia predmetu projektu:**

* Predmet projektu nie je možné poskytovať partnerovi projektu za úhradu. Partner projektu sa môže podieľať na prevádzkových nákladoch.
* Predmet projektu (stroje/technológie) sa nesmie využívať výlučne na poskytovanie služieb za úhradu s výnimkou fyzických a právnických osôb poskytujúcich služby v lesníctve.

### **Oprávnené náklady pre prijímateľa NFP z PRV**

**Oprávnené náklady** (s výnimkou obmedzení citovaných v rámci neoprávnených nákladov) sú náklady spojené s realizáciou oprávnených projektov a to:

1. vypracovanie podnikateľského plánu dodávateľským spôsobom;
2. oživenie príslušnej oblasti s cieľom zabezpečiť uskutočniteľnosť kolektívneho projektu (iba v prípade odbytu vlastných výrobkov);
3. prevádzkové náklady na spoluprácu;
4. priame náklady na konkrétne projekty spojené s vykonaním podnikateľského plánu, alebo iné činnosti zamerané na inovácie, vrátane testovania a nevyhnutných investičných nákladov.

Osobné náklady sú oprávnené v rozsahu max. 12 mesiacov počas realizácie projektu. Max. výška osobných nákladov predstavuje 10 EUR/hod[[1]](#footnote-1).

## Výberové kritériá

1. Podpora sa poskytne iba v prípade, že malé hospodárske subjekty (mikropodniky) preukázateľne vykonávajú prostredníctvom spolupráce projekt, ktorý je zameraný na priority politiky rozvoja vidieka a projekt má preukázateľný prínos z hľadiska zvýšenia efektivity spoločne vykonávaných činností.

**Osobitné kritériá pre projekty zahŕňajúce investície podľa podopatrenia 8.6:**

1. Predloženie relevantných informácií z programu starostlivosti o les pri obhospodarovateľoch lesa.
2. Podiel ročných výnosov z lesníckej výroby alebo poskytovaných lesníckych služieb za rok predchádzajúci roku podania ŽoNFP k celkovým výnosom musí byť viac ako 70%.
3. Investície, ktoré súvisia s využívaním dreva ako suroviny alebo zdroja energie, sú obmedzené na všetky pracovné operácie pred priemyselným spracovaním dreva.

### **Bodovacie (hodnotiace) kritériá**

|  |  |  |  |
| --- | --- | --- | --- |
| **P. č.** | **Kritérium** | **Body** | **Poznámka** |
| 1. | * + 1. Partneri projektu hospodária v systéme integrovanej produkcie na min. 50,01% obhospodarovanej plochy svojej ornej pôdy a trvalých kultúr (SAD,VIN,CHM);     2. partneri projektu sú zapojení do Agroenvironmentálno klimatického opatrenia – ohrozené druhy zvierat alebo do opatrenia Dobré životné podmienky zvierat;     3. partneri projektu hospodária v systéme ekologickej produkcie v ŽV alebo v RV a táto tvorí min. 50,01 % ich obhospodarovanej plochy;     4. partneri projektu obhospodarujú certifikovaný les (PEFC, FSC);     5. partneri projektu obhospodarujú certifikovaný les (PEFC, FSC) na min. 50,01 % svojej obhospodarovanej výmery lesa;     6. partneri produkujú výrobky, ktoré majú Značku kvality alebo označenie kvality podľa schémy EÚ;     7. partneri produkujú výrobky, ktoré majú Značku kvality a aj označenie kvality podľa schémy EÚ. | 1. 15 2. 15 3. 20 4. 15 5. 20 6. 15 7. 20 | PPA overí cez registre rezortu MPRV SR a medzinárodné registre.  Max. 20b, body sa nespočítavajú |
| 2. | 1. Súčasťou projektu je aj investícia do digitálnych technológií v poľnohospodárstve alebo lesnom hospodárstve; 2. súčasťou projektu je aj investícia do odbytu poľnohospodárskych produktov alebo potravinárskych produktov; 3. súčasťou projektu je aj investícia do spracovania vlastných poľnohospodárskych produktov; 4. projekt má priamy prínos k ochrane a zlepšeniu životného prostredia/prispieva k zmierneniu/adaptácií na zmenu klímy a k zvýšeniu odolnosti pôdohospodárstva. | a) 20  b) 30  c) 30  d) 30 | 1. digitálne technológie – technológia využívajúca počítačový operačný systém; technológia sa priamo využíva v poľnohospodárskej prvovýrobe alebo v lesnom hospodárstve; 2. investície do predajní, alebo logistiky vlastných produktov, alebo skladovania vlastných produktov; 3. investíciu využívajú všetci partneri; 4. oprávnené sú v tomto prípade nasledovné výdavky:   v poľnohospodárstve na obstaranie:   * + - 1. inovatívnej techniky, technológie a strojov s variabilnou aplikáciou organických a priemyselných hnojív a ostatných substrátov do pôdy;       2. technológie precíznej aplikácie prípravkov na ochranu rastlín;       3. technológia na lepšie nakladanie s organickými hnojivami;       4. dronov vrátane príslušného softvéru určené na monitoring bezpečnosti a zdravia zvierat na pasienkoch;       5. závlahových systémov;       6. protimrazovej ochrany;   v lesníctve na obstaranie:   1. forwarderov; 2. lesných traktorov v kombinácii s lesníckou nadstavbou (napr. navijak, hydraulická ruka, drapák, odvetvovač, odkôrňovač) a/alebo vyvážacím prívesom (vyvážačkou - max. nosnosť do 14 ton) s nakladacím zariadením (maximálnym výkonom do 160 kW, spĺňajúce min. emisné limity výfukových plynov podľa normy Stage V); 3. vyvážačiek ( s maximálnym výkonom do 160 kW, spĺňajúce min. emisné limity výfukových plynov podľa normy Stage V); 4. štvorkoliek (ATV - All-terrain vehicle len v kombinácii s malou vyvážačkou a/alebo prívesom (max. nosnosť do 2 500 kg) a nakladacím zariadením (hydraulická ruka - max. zdvíhacia sila do 700 kg, prípadne naviják), 5. koní a prívesov na prepravu zvierat; 6. samohybných zariadení na sústreďovanie dreva (napr. železný kôň); 7. motorovú pílu, prenosný vyťahovací navijak (adaptér k píle), samostatný navijak;   v spracovaní poľnohospodárskych produktov:  efektívne a/alebo ekologické využitie odpadov a vedľajších produktov z výroby – na zníženie potravinových strát a plytvania potravinami;  zavádzanie bezodpadových technológií;  rozšírenie výroby o technológie na spracovanie druhotných surovín (využitie vedľajších produktov a odpadov vznikajúcich pri spracovaní v rámci základnej činnosti výrobcu);  digitalizácia a robotizácia v spracovaní poľnohospodárskych produktov.  Max. 30 b |
| 3. | Počet členov partnerstva  a) 4 a viac subjektov;  b) 3 subjekty. | a) 5  b) 2 | Partnerstvo bolo vytvorené v zmysle definície prijímateľa. |
| 4. | 1. Partneri pôsobia, alebo po zrealizovaní projektu budú pôsobiť v 3 a viac rôznych oblastiach; 2. partneri pôsobia, alebo po zrealizovaní projektu budú pôsobiť v 2 rôznych oblastiach. | a) 10  b) 5 | Počet oblastí sa berie do úvahy za celý projekt a za všetkých partnerov.  Oblasťou sa rozumie:   * rastlinná výroba; * živočíšna výroba; * spracovanie produktov rastlinnej výroby; * spracovanie produktov živočíšnej výroby; * obhospodarovanie lesov; * poskytovanie služieb v lesnom hospodárstve; * odbyt produktov poľnohospodárstva alebo potravinárstva.   PPA overí podľa zapísaných činností partnerov projektu a aj podľa zamerania projektu. |
| 5. | Projekt je zameraný na spoločnú výrobu produktu/ov na konečnú spotrebu alebo poskytovanie spoločnej služby. | 10 | Popíše sa v projekte.  Službou môže byť aj maloobchodný predaj.  *Pozn.: pre poskytovanie služieb nákladnej dopravy platí obmedzenie podľa schémy pomoci (predmetom projektu nemôže byť nákladné vozidlo, ak by sa ním poskytovali služby za úhradu alebo prenájom v nákladnej cestnej doprave)* |
| 6. | Príspevok projektu k rozvoju najmenej rozvinutých okresov (skr. NRO):   1. 2 a viac partnerov má sídlo v NRO. 2. 1 partner má sídlo v NRO. | a) 5  b) 2 | Zoznam NRO v zmysle zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov. Do úvahy sa berie sídlo partnera. |
| 7. | 1. Na financovaní oprávnených výdavkov sa bude podieľať každý partner min. vo výške 20%. 2. Na financovaní oprávnených výdavkov sa budú podieľať min. 2 partneri. | a) 20  b) 10 | PPA skutočnosť overí podľa výšky oprávnených výdavkov vo formulári ŽoNFP podľa jednotlivých partnerov. |
| **Spolu maximálne** | | **100** |  |

**Minimálny požadovaný počet bodov: 35**

Princíp uplatnenia výberu:

Uplatňuje sa bodový princíp t.j. všetky projekty sa posúdia podľa bodových kritérií a zoradia podľa výšky dosiahnutých bodov na základe čoho sa uskutoční výber.

V prípade, že požiadavka na finančné prostriedky prevýši finančný limit na kontrahovanie, budú pri výbere zoradené ŽoNFP v prípade rovnakého počtu bodov na základe výšky žiadaného príspevku od najmenšieho k najväčšiemu a následne podľa nasledovných kritérií podľa poradia:

bodovacie kritérium 1

bodovacie kritérium 2

bodovacie kritérium 3

bodovacie kritérium 5

## Intenzita pomoci

Pre aktivity súvisiace s **investíciami do poľnohospodárskych podnikov** (podopatrenie 4.1) platí:

Miera podpory z celkových oprávnených výdavkov:

* 70 % v prípade menej rozvinutých regiónov (mimo Bratislavského kraja)
* 60 % v prípade ostatných regiónov (Bratislavský kraj)

Pre aktivity súvisiace s **investíciami do spracovania produktov** (podopatrenie 4.2) platí:

Miera podpory z celkových oprávnených výdavkov:

* **výstup v rámci prílohy I ZFEÚ**
* 50 % v prípade menej rozvinutých regiónov (mimo Bratislavského kraja)
* 40 % v prípade ostatných regiónov (Bratislavský kraj)
* **výstup mimo prílohy I ZFEÚ**
* 50 % v prípade menej rozvinutých regiónov (mimo Bratislavského kraja)
* 40 % v prípade ostatných regiónov (Bratislavský kraj)

Pre aktivity súvisiace s **investície do lesníckych technológií a spracovania**, do mobilizácie lesníckych výrobkov a ich uvádzania na trh (podopatrenie 8.6) platí:

Miera podpory z celkových oprávnených výdavkov:

* 50 % v prípade menej rozvinutých regiónov (mimo Bratislavského kraja)
* 40 % v prípade ostatných regiónov (Bratislavský kraj)

Pre ostatné neinvestičné aktivity súvisiace výhradne s podopatrením 16.3

Miera podpory z celkových oprávnených výdavkov:

* 100 % v prípade menej rozvinutých regiónov (mimo Bratislavského kraja)
* 100 % v prípade ostatných regiónov (Bratislavský kraj)

**Zoznam plodín špeciálnej rastlinnej výroby**

**STRUKOVINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 303 | Šošovica jedlá |
|  | 812 | Fazuľa záhradná (obyčajná) |
|  | 823 | Fazuľa ostrolistá |
|  | 824 | Fazuľa šarlátová |
|  | 825 | Fazuľa mesiacovitá |
|  | 302 | Hrach siaty |
|  | 608 | Hrach siaty kŕmny |
|  | 301 | Bôb obyčajný |
|  | 304 | Bôb konský |
|  | 664 | Cícer baraní |
|  | 204 | Sója fazuľová |
|  | 311 | Hrachor siaty |
|  | 312 | Lupina biela |
|  | 313 | Lupina žltá |
|  | 309 | Vika huňatá |
|  | 310 | Vika panónska |
|  | 307 | Vika siata |

**ZELENINA**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 610 | Kapusta sitinová |
|  | 714 | Okrúhlica |
|  | 614 | Kapusta repková kvaková (kvaka) |
|  | 703 | Cibuľa (zimná) |
|  | 818 | Špenát siaty |
|  | 704 | Šalotka (zimná) |
|  | 705 | Cesnak (zimný) |
|  | 706 | Pór pestovaný (zimný) |
|  | 731 | Cibuľa (jarná) |
|  | 715 | Repa obyčajná cviklová (cvikla) |
|  | 808 | Repa obyčajná (mangold) |
|  | 732 | Šalotka (jarná) |
|  | 733 | Cesnak (jarný) |
|  | 734 | Pór pestovaný (jarný) |
|  | 708 | Kapusta hlávková |
|  | 709 | Karfiol |
|  | 744 | Kaleráb (skorý) |
|  | 745 | Kaleráb (neskorý) |
|  | 611 | Kel hlávkový |
|  | 730 | Kel ružičkový |
|  | 809 | Brokolica |
|  | 810 | Paprika ročná |
|  | 702 | Rajčiak jedlý |
|  | 817 | Ľuľok baklažánový (baklažán) |
|  | 820 | Špargľa |
|  | 718 | Hadí mor španielsky |
|  | 712 | Šalát siaty |
|  | 713 | Mrkva obyčajná |
|  | 726 | Karotka |
|  | 737 | Zeler voňavý buľvový |
|  | 738 | Zeler voňavý stonkový |
|  | 811 | Petržlen záhradný |
|  | 747 | Reďkev siata čierna |
|  | 746 | Reďkev siata pravá (reďkovka) |
|  | 740 | Tekvica obrovská (pre produkciu na priamy konzum) |
|  | 741 | Tekvica obrovská (pre produkciu semien na konzum a lisovanie) |
|  | 742 | Tekvica obyčajná (pre produkciu na priamy konzum) |
|  | 743 | Tekvica obyčajná (pre produkciu semien na konzum a lisovanie) |
|  | 815 | Dyňa červená |
|  | 701 | Melón cukrový |
|  | 727 | Uhorka nakladačka |
|  | 728 | Uhorka šalátová |
|  | 110 | Kukurica cukrová |
|  | 826 | Paštrnák siaty pravý |
|  | 667 | Povojník purpurový batátový (batát) |
|  | 830 | Chren dedinský |
|  | 117 | Kukurica siata pukancová |
|  | 619 | Čakanka obyčajná |
|  | 676 | Žerucha siata |
|  | 803 | Štiavec alpský |
|  | 626 | Poľná zelenina |
|  | 629 | Zelenina a iné záhradné plodiny pod sklom alebo fóliou |

**OKOPANINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 828 | Zemiaky konzumné (skoré) |
|  | 829 | Zemiaky konzumné (neskoré) |
|  | 827 | Zemiaky sadbové |
|  | 616 | Repa cukrová |

**OLEJNINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 401 | Ľan siaty priadny |
|  | 402 | Ľan siaty olejný |
|  | 205 | Mak siaty |
|  | 722 | Konopa siata |

**OSTATNÉ PLODINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 622 | Chmeľ obyčajný |
|  | 634 | Vinohrady |
|  | 638, 639 | Tabak virgínsky |
|  | 670 | Požlt farbiarsky |

**OVOCIE**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 752 | Broskyňa obyčajná |
|  | 767 | Černica |
|  | 753 | Marhuľa obyčajná |
|  | 769 | Baza čierna |
|  | 754 | Nektárinka |
|  | 770 | Jarabina čierna |
|  | 755 | Slivka domáca |
|  | 771 | Jarabina vtáčia |
|  | 756 | Ringlota |
|  | 805 | Jahody |
|  | 757 | Čučoriedka (Brusnica chocholíkatá) |
|  | 758 | Brusnica pravá |
|  | 768 | Ruža jabĺčková |
|  | 759 | Višňa |
|  | 760 | Rakytník rešetliakovitý |
|  | 761 | Mandľa obyčajná |
|  | 762 | Orech kráľovský |
|  | 763 | Lieska obyčajná |
|  | 764 | Ríbezľa |
|  | 765 | Egreš obyčajný |
|  | 766 | Malina |
|  | 946 | Gaštan jedlý |
|  | 947 | Čerešňa vtáčia |
|  | 750 | Jabloň domáca |
|  | 751 | Hruška obyčajná |
|  | 805 | Jahoda ananásová |
|  | 774 | Slivka čerešňoplodá (myrobalán) |
|  | 775 | Drieň obyčajný |
|  | 633 | Muchovník jelšolistý, muchovník Lamarckov, hloh obyčajný, mišpuľa obyčajná, moruša biela, moruša čierna, jarabina oskorušová |
|  | 776 | Zemolez kamčatský |

**BYLINY A KORENINOVÉ RASTLINY/LIEČIVÉ RASTLINY**

|  |  |  |
| --- | --- | --- |
| Por. číslo | Číselný kód plodiny v SAPS 2021 | Plodina |
|  | 620 | Fenikel obyčajný |
|  | 621 | Rasca lúčna |
|  | 631 | Liečivé rastliny |
|  | 644 | Dúška tymiánová (tymián) |
|  | 645 | Bazalka pravá |
|  | 646 | Medovka lekárska |
|  | 647 | Mäta pieporná |
|  | 648 | Pamajorán obyčajný (oregano) |
|  | 649 | Rozmarín lekársky |
|  | 650 | Šalvia lekárska |
|  | 819 | Valeriána lekárska |
|  | 821 | Ostatné aromatické byliny |
|  | 625 | Koreninové rastliny (ostatné) |
|  | 619 | Čakanka obyčajná |
|  | 674 | Kôpor voňavý |
|  | 675 | Ligurček lekársky |
|  | 803 | Štiav |
|  | 671 | Ostropestrec mariánsky |
|  | 625 | Koriander siaty |
|  | 680 | Rebríček obyčajný |
|  | 679 | Nechtík lekársky |
|  | 678 | Rumanček kamilkový |
|  | 681 | Repík lekársky |

1. Osobné náklady zahŕňajú hrubú mzdu a odvody zamestnávateľa. Hodnota bola odvodená z priemernej hrubej mesačnej mzdy v hospodárstve SR na rok 2020. [↑](#footnote-ref-1)